b'\n_START_ARTICLE_\nDvorec Dra\xc5\xa1kovec\n_START_PARAGRAPH_\nDvorec Dra\xc5\xa1kovec je neko\xc4\x8d stal v naselju Mihovica v ob\xc4\x8dini \xc5\xa0entjernej._NEWLINE_E\xc5\xa0D: neza\xc5\xa1\xc4\x8diteno obmo\xc4\x8dje_NEWLINE_Koordinati: 45\xc2\xb051\'47,91" N 15\xc2\xb019\'17,02" E\n_START_SECTION_\nZgodovina\n_START_PARAGRAPH_\nPrva omemba sega v leto 1254. Velika verjetnost je, da je bil Dra\xc5\xa1kovec prvotno mejna utrdba vi\xc5\xa1njegorsko - spanhajmskih v bojih za kransko - ogrsko mejo (1125 - 1131) in kasneje prezidan v dvorec. V 13. stol. so ga upravljali vitezi Kaucarji in od tod tudi domnevni izvor imena dvorca. Nem\xc5\xa1ko der - mno\xc5\xbeina + Kauc nare\xc4\x8dno Der\xc5\xa1kauc. V 16. stol. so ga imeli v posestvi Turja\xc5\xa1ki. Leta 1650 ga je kupil grof Janez Herbert Lamberg. Leta 1670 ga je kupil baron Volf Karel Juri\xc4\x8d, 1789 baron Janez Ignac Wernegkh. Po letu 1789 je bil lastnik baron Karel Sigmund Gall. Leta 1792 Anton Ferdinand Trenz, 1894 Feliks Stare in nato ponovno gra\xc5\xa1\xc4\x8daki Trenz do konca druge vojne. Dvorec je imel tudi okroglasto grajsko kapelo sv. Ignacija, ki je bila poru\xc5\xa1ena med drugo vojno. Leta 1966 so ga kljub nasprotovanju spomeni\xc5\xa1ke slu\xc5\xbebe dvorec podrli in na njegovem mestu zgradili kmetijsko zadrugo Novo mesto. Pristava dvorca je \xc5\xa1e delno ohranjena.'